<classify> KINSHASA, DRC WAKATI Umoja wa Ulaya EU ukirefusha muda wa vikwazo mgombea urais wa muungano unaotawala hapa, Rais Joseph Kabila amedokeza kuwa hajafutilia mbali uwezekano wa kuwania tena urais wakati wa uchaguzi wa mwaka 2023. Amesema ataendelea kuwapo katika siasa hata atakapoondoka madarakani baada ya uchaguzi mkuu utakaofanyika wiki mbilizijazo. Hayo yanajiri huku EU ukitangaza kuwa umeongeza muda wakutekelezwa kwa vikwazo dhidi ya watu 14 mashuhuri nchini Jamhuri yaKidemokrasia ya Kongo DRC hadi Desemba mwaka ujao. Miongoni mwa wanaoathiriwa na vikwazo hivyo ni mgombea wamuungano wa Kabila, Emmanuel Ramazani Shadary. Watu hao wamewekewa vikwazo vya kuzuiwa kwa mali yao na piakupigwa marufuku ya kuingia EU kutokana na hujuma zao katika mchakato wauchaguzi nchini DRC na ukiukaji wa haki za binadamu. Kabila alitarajiwa kuondoka madarakani miaka miwiliiliyopita baada ya kuongoza kwa mihula miwili kwa mujibu wa katiba. Hata hivyo, uchaguzi mkuu nchini humo uliahirishwa marakadhaa, serikali ikisema maandalizi hayakuwa yamekamilika vyema. Upinzani ulichukulia hilo kama njama ya Kabila kutakakuendelea kuongoza. Agosti mwaka huu, Kabila alimtangaza mshirika wake wakaribu Emmanuel Ramazani Shadary ambaye ni waziri wa zamani wa mambo ya ndanikuwa mgombea wa muungano wa kisiasa unaotawala kwa sasa. Katibu wa chama cha upinzani cha Movement for theLiberation of Congo MLC, Eve Bazaiba, amesema Shadary atadhibitiwa na Kabilana kwamba kimsingi itakuwa ndiye anayeongoza nchi. Anataka tu kusalia madarakani. Hata kama alimchaguaShadary, Shadary ni mtu tu wa kuonekana, ndiye atakayemuongoza Shadary kwa kilajambo. Kiuhalisia, atakuwa bado ndiye rais, alisema. Kwa muda mrefu, ilikuwa bado haijabainika iwapo RaisKabila, angewania tena hadi alipoamua kumtangaza Shadary kuwa mgombea wamuungano wake wa kisiasa. Kwenye mahojiano na Shirika la Habari la Reuters, RaisKabila alisema kwanini tusisubiri hadi mwaka 2023, ndiyo tuweke wazimambo haya?. Maishani sawa na ilivyo katika siasa, hauwezikufutilia mbali uwezekano wa jambo kama hilo, alisema. Lakini pia kumekuwa na wasiwasi kutoka kwa upinzani najamii ya kimataifa kuhusu iwapo uchaguzi wa DRC utakuwa huru na wa haki, kituambacho Kabila amedai hakina msingi. Kabila aliingia madarakani akiwa na miaka 29 baada ya kuuawakwa baba yake Laurent Desire Kabila mwaka 2001. Aliahidi kurejesha amani na kutokomeza ufisadi na amekuwaakitaja hayo kama baadhi ya mafanikio ya utawala wake. Kabila amesema anataka kusalia katika siasa ili kulindamafanikio hayo na kuongeza kuwa wanaotaka kutoa uamuzi kuhusu mafanikio yakewanaweza kusubiri hadi amalize kazi yake. Bado kuna safari ndefu mbele yetu na kuna sura nyingi,ambazo zitaandikwa kabla ya kuanza kuandika vitabu vya historia. Katiba nchini DRC inamzuia mtu aliyeongoza kwa mihulamiwili mfululizo kuwania tena urais, lakini haijazuia mtu kama huyo kuwaniatena baada ya kiongozi mwingine kuingia madarakani. Baadhi wanasema huenda kikawa kisa kama cha Rais wa UrusiVladimir Putin ambaye baada ya kuongoza kama rais kati ya 2000 na 2008, alikuwawaziri mkuu kati ya 2008 na 2012 kabla ya kurejea tena kuwa rais wa nchi hiyo. Alibadilishana na mwandani wake Dmitry Medvedev ambaye kwasasa ndiye waziri mkuu.  <topic>: kimataifa 